ଜିଏସଟି ଇ-ଇନଭଏସ୍ ସିଷ୍ଟମକୁ ପୁରିଲା 3 ମାସ; 37 ହଜାରରୁ ଅଧିକ ଟିକସଦାତାଙ୍କୁ ମିଳିଛି 1680 ଲକ୍ଷରୁ ଅଧିକ ଇନଭଏସ୍ ରେଫରେନ୍ସ ନମ୍ବର (IRNs)
ଜିଏସଟି ଇ-ଇନଭଏସ ସିଷ୍ଟମ, ପରିବର୍ତ୍ତନକାରୀ ଜିଏସଟି ସିଷ୍ଟମ ତିନି ମାସ ସଂପୂର୍ଣ୍ଣ କରିଛି ଏବଂ ନୂତନ ପ୍ଲାଟଫର୍ମରେ ସରଳ ଭାବରେ କରିବାକୁ ଟିକସଦାତାଙ୍କୁ ଏହା ସହଜ ହୋଇଛି । ଏନଆଇସି ଦ୍ବାରା ବିକଶିତ ଇ-ଇନଭଏସ୍ ସିଷ୍ଟମରୁ ଗତ ତିନିମାସ ମଧ୍ୟରେ ଏହା 37000 ରୁ ଅଧିକ ଟିକସଦାତାଙ୍କୁ 1680 ଲକ୍ଷରୁ ଅଧିକ ଇନଭଏସ୍ ରେଫରେନ୍ସ ନମ୍ବର (IRNs) ପ୍ରଦାନ କରିବାରେ ସକ୍ଷମ ହୋଇଛି ।
ଇ-ଇନଭଏସର ପ୍ରଚାଳନ ଅକ୍ଟୋବର 2020 ରେ 495 ଲକ୍ଷରୁ ଆରମ୍ଭ ହୋଇ ଏହା ନଭେମ୍ବର 2020 ରେ 589 ଲକ୍ଷ ଏବଂ ଡିସେମ୍ବର 2020 ରେ 603 ଲକ୍ଷକୁ ବୃଦ୍ଧି ପାଇଛି । କୌତୁହଳର ବିଷୟ ହେଉଛି ଏନଆଇସି (ନ୍ୟାସନାଲ ଇନଫରମେଟିକ୍ସ ସେଣ୍ଟର) ଇ-ୱେ ବିଲ ରୁ ଇ-ୱେ ବିଲ ସିଷ୍ଟମ ବିକଶିତ କରିଛି । ପୂର୍ବ ବର୍ଷର ସମାନ ମାସ ତୁଳନାରେ ସେପ୍ଟେମ୍ବରରୁ ଡିସେମ୍ବର 2020 ମଧ୍ୟରେ ସର୍ବାଧିକ ହୋଇଛି ।
ଏହ ସମୟ ମଧ୍ୟରେ ପଦ୍ଧତି ଅଧିକ ଜନାଦୃତ ହୋଇଛି ଓ ପ୍ରଚଳିତ ଆଇଆରଏନରେ କୌଣସି ଅସୁବିଧା ଦେଖାଯାଇନାହିଁ । ତେବେ ଏକା ଡକୁମେଣ୍ଟ ନମ୍ବର ନେଇ ବାରମ୍ବାର ପଚାରାଉଚରା ଚାଲିଛି । ଏନଆଇସି ସହାୟତା ଡେସ୍କ ପକ୍ଷରୁ ଟିକସଦାତାଙ୍କ ସହ ବିଭିନ୍ନ ସମସ୍ୟା ନେଇ ଯୋଗାଯୋଗ ରକ୍ଷା, ମେଲ ଓ ଟେଲିଫୋନ ଜରିଆରେ କରାଯିବା ସହ ଏଥିପାଇଁ ଆବଶ୍ୟକ ପରାମର୍ଶମାନ ଦିଆଯାଇଛି । ଏନଆଇସି ପକ୍ଷରୁ ମଧ୍ୟ ଆଇଆରଏନ ସୃଷ୍ଟିକାରୀଙ୍କ ନିମନ୍ତେ ପ୍ରତିଦିନ ସବିଶେଷ ତଥ୍ୟ ପ୍ରଦାନ କରାଯାଇ ଏହାର ସଂଖ୍ୟା ଓ ଆଇଆରଏନର ମୂଲ୍ୟ ସମ୍ପର୍କରେ ସୂଚନା ଦିଆଯାଇଛି ।
ଚଳିତ ବର୍ଷ ଜାନୁଆରୀ ପହିଲାଠାରୁ ସରକାର ବାର୍ଷିକ ଆଇଆରଏନ ସୃଷ୍ଟି ପାଇଁ ଟିକସଦାତାଙ୍କ ନିମନ୍ତେ ମୋଟ କାରବାରର ପରିମାଣ ବାର୍ଷିକ 100 କୋଟିକୁ ହ୍ରାସ କରିଛନ୍ତି । ଟିକସଦାତାଙ୍କ ନିମନ୍ତେ ଏନଆଇସି ପକ୍ଷରୁ ଏପିଆଇ ଏବଂ ଅଫଲାଇନ ଟୁଲ ବ୍ୟବସ୍ଥା କରାଯାଇଛି । ଏହାଛଡା ଏନଆଇସି ପକ୍ଷରୁ ଟିକସଦାତାଙ୍କ ପକ୍ଷରୁ ଜାରି କରାଯାଉଥିବା ଇ-ଇନଭଏସର ସୁପରିଚାଳନା ପାଇଁ ଏନଆଇସିର ପର୍ଯ୍ୟାପ୍ତ ଭିତ୍ତିଭୂମି ମଧ୍ୟ ପ୍ରସ୍ତୁତ କରାଯାଇଛି । ବୃହତ ଟିକସଦାତା ଯେଉଁମାନଙ୍କ କାରବାର 500 କୋଟିରୁ ଅଧିକ ସେମାନେ ପ୍ରତ୍ୟକ୍ଷ ଏପିଆଇର ସୁବିଧା ଯୋଗାଣକାରୀ ଓ ନିଜର ଗ୍ରାହକମାନଙ୍କୁ ଦେଇପାରିବେ ।
ଅପେକ୍ଷାକୃତ କମ ଟିକସ ପଇଠ କରୁଥିବା କରଦାତାମାନଙ୍କ ଆବଶ୍ୟକତାକୁ ଦୃଷ୍ଟିରେ ରଖି ଏନଆଇସି ଅଫଲାଇନ ଏକ୍ସିଲ ଭିତ୍ତିକ ଆଇଆରଏନ ବା ଏନଆଇସି-ଜିଇପିପିର ବ୍ୟବସ୍ଥା କରିଛି । ଏହି ପଦ୍ଧତି ଉପଯୋଗ କରି କରଦାତାମାନେ ଇନଭଏସର ସମସ୍ତ ବିଷୟ ପରଖିବା ସହ ଫାଇଲ ପ୍ରସ୍ତୁତ କରି ତାକୁ ଏନଆଇସି ଆଇଆରଏନ ପୋର୍ଟାଲରେ ଅପଲୋଡ କରିପାରିବେ । ଏହାଛଡା ଆଇଆରଏନକୁ କ୍ୟୁଆର କୋଡ ସହ ଡାଉନଲୋଡ କରି କ୍ୟୁଆର କୋଡ ସହ ଇ-ଇନଭଏସର ପ୍ରିଣ୍ଟ ବାହାର କରିପାରିବେ ।
